ՀՀ ԱԺ 7-րդ գումարման պատգամավորների ցանկ

Հայաստանի Հանրապետության Ազգային ժողովը (ՀՀ ԱԺ) Հայաստանի բարձրագույն օրենսդիր մարմինն է։ Հայաստանի Հանրապետության Ազգային Ժողովի 7-րդ գումարման ընտրությունները տեղի են ունեցել 2018 թվականի դեկտեմբերի 9-ին։
2017 թվականի դեկտեմբերի 9-ի խորհրդարանական ընտրություններին մասնակցել է 11 քաղաքական ուժ՝ 2 դաշինք և 9 կուսակցություն։ Արդյունքում ԱԺ-ն ստացել է 132 պատգամավոր։ Համաձայն ՀՀ Ընտրական օրենսգրքի, վեցերորդ գումարման Ազգային Ժողովի պատգամավորների 50 %-ը անցել են համամասնական ցուցակով, իսկ մյուս 50%՝ վարկանիշային ընտրակարգով։
Արտահերթ ընտրությունների գաղափարն առաջացել էր Թավշյա հեղափոխության ընթացքում, իսկ այն իրավականորեն հաստատվեց, երբ Նիկոլ Փաշինյանը հրաժարական տվեց ՀՀ վարչապետի պաշտոնից և քաղաքական պայմանավորվածության արդյունքում Ազգային Ժողովը երկու անգամ չընտրեց նոր վարչապետ։ Այսպիսով, ՀՀ ԱԺ 2018 թվականի արտահերթ ընտրությունները Թավշյա հեղափոխությունից հետո առաջին համապետական ընտրությունն է եղել Հայաստանում։
2018 թվականի դեկտեմբերի 19-ին Կենտրոնական ընտրական հանձնաժողովի նախագահ Տիգրան Մուկուչյանը ներկայացրել և ամփոփել է ընտրությունների վերջնական արդյունքները։


== Պատմություն ==


=== Մանդատների հանձնման արարողություն ===
2019 թվականի հունվարի 10-ին Ա. Սպենդիարյանի անվան օպերայի և բալետի ազգային ակադեմիական թատրոնի շենքում տեղի է ունեցել 2018 թվականի դեկտեմբերի 9-ին կայացած արտահերթ խորհրդարանական ընտրությունների ժամանակ ընտրված պատգամավորների մանդատների հանձնման հանդիսավոր արարողությունը։ Ուշագրավ էր, որ մանդատները ընտրված պատգամավորներին հանձնում էին անմիջապես քաղաքացիները։ Առաջին մանդատը հանձնելու պատիվը տրված էր Հայաստանի ամենատարեց ընտրողին` Լոռու մարզի Սարահարթ գյուղի բնակիչ, 103–ամյա Բավական Փիլոյանին, ում հետևեց ամենաերիտասարդ ընտրողը` Արարատի մարզի Ոսկետափ համայնքի բնակիչ 18–ամյա Արշալույս Աբրահամյանը, ում 18 տարին լրացել է հենց արտահերթ ընտրության օրը` 2018 թվականի դեկտեմբերի 9–ին։


== Պատգամավորների  ցանկ ==
2019 թվականի հունվարի 4-ին ՀՀ Կենտրոնական ընտրական հանձնաժողովը գումարել է արտահերթ նիստ, որից հետո հրապարակել է Արձանագրություն №1-ը՝ Ազգային Ժողովի պատգամավորներ գրանցելու և մանդատներ տրամադրելու մասին, համաձայն որի ՀՀ ԱԺ 7-րդ գումարման պատգամավորի պարտականություններն են ստանձել ներքոնշյալ անձինք։
Բացի այդ, ԿԸՀ-ն հրապարակել է ինքնաբացարկ հայտնած և մանդատից հրաժարված թեկնածուների անունները։ Այդպիսով, մանդատից է հրաժարվել՝ «Իմ քայլը» դաշինքից թեկնածու, ԼՀԿ-ից՝ 2 թեկնածու, իսկ ԲՀԿ-ից ինքնաբացարկ հայտնելու մասին դիմում չի ներկայացվել։ «Իմ քայլը» դաշինքից պատգամավորական մանդատից հրաժարվել են՝ Նիկոլ Փաշինյանը՝ ՀՀ վարչապետի պաշտոնակատար, Տիգրան Ավինյանը՝ ՀՀ փոխվարչապետի պաշտոնակատար, Արայիկ Հարությունյանը՝ ԿԳ նախարարի պաշտոնակատար, Սուրեն Պապիկյանը՝ Տարածքային կառավարման և զարգացման նախարարի պաշտոնակատար, Զարուհի Բաթոյանը՝ Աշխատանքի եւ սոցիալական հարցերի փոխնախարար, Էդուարդ Աղաջանյանը՝ ՀՀ կառավարության աշխատակազմի ղեկավար, Ռոմանոս Պետրոսյանը՝ Կոտայքի մարզպետ, Դավիթ Սանասարյանը՝ Պետական վերահսկողական ծառայության պետ, Հակոբ Արշակյանը՝ Տրանսպորտի, կապի և տեղեկատվական տեխնոլոգիաների նախարարի պաշտոնակատար, Արսեն Թորոսյանը՝ Առողջապահության նախարարի պաշտոնակատար, Գարիկ Սարգսյանը՝ Արարատի մարզպետ, Էրիկ Գրիգորյանը՝ Բնապահպանության նախարարի պաշտոնակատար, Գնել Սանոսյանը՝ Գեղարքունիքի մարզպետ, Տրդատ Սարգսյանը՝ Վայոց ձորի մարզպետ, Անդրեյ Ղուկասյանը՝ Լոռու մարզպետ, Դավիթ Գևորգյանը՝ Արագածոտնի մարզպետ, Նարեկ Բաբայանը՝ Պետական գույքի կառավարման կոմիտեի նախագահ, Ֆելիքս Ցոլակյանը՝ ԱԻ նախարարի պաշտոնակատար։ ԼՀԿ ցուցակից ինքնաբացարկի դիմում են ներկայացրել Քրիստ Մարուքյանը և Արմեն Բաղդասարյանը։ 2019 թվականի սեպտեմբերի 10-ին «Լուսավոր Հայաստան» խմբակցության պատգամավոր Արման Բաբաջանյանը հայտնել է խմբակցությունից դուրս գալու մասին։  « Բարգավաճ Հայաստան» խմբակցության պատգամավոր Տիգրան Ուրիխանյանը 2020 թվականի փետրվարի 11-ին հայտնել է որ խմբակցությունից դուրս է գալիս։ Այս պատգամավորները իրենց գործունեությունը շարունակում են անկախ պատգամավորի կարգավիճակում։

Քաղաքական ուժեր.  Իմ քայլը դաշինք   ԲՀԿ   ԼՀԿ


== Պատգամավորի մանդատից հրաժարվածների  ցանկ ==


== Նշումներ ==


== Տես նաև ==
Հայաստանի խորհրդարանական ընտրություններ (2018)
Արցախի Հանրապետության Ազգային Ժողովի 7-րդ գումարման պատգամավորների ցանկ


== Նշումներ ==